আগুন লেগে ক্ষতিগ্রস্ত হল একটি খেলনার দোকান। শনিবার বেলা ১০টায় বিধান মার্কেটে ঘটনাটি ঘটেছে। তবে বিষয়টি শুরুতেই নজরে আসায় স্থানীয় ব্যবসায়ীরা আগুন নেভাতে তৎপর হয়। পরে দমকলের একটি ইঞ্জিন ঘটনাস্থলে পৌঁছে আগুন নেভায়। ঘিঞ্জি বাজারে দমকলের গাড়ি ঢোকার জায়গা না থাকায় সমস্যা হয়। দোকান থেকে অনেকটা দূরে অপর একটি গলিতে দমকলের ইঞ্জিনটি কোনও রকমে আনা সম্ভব হয়। সেখান থেকে লম্বা পাইপ দিয়ে জল দিয়ে আগুন নেভানো হয়।